recursal/SuperWikiNEXT-32B huggingface dataset:
**פרטנופה נאפולי** (באיטלקית: **La Polisportiva Partenope Napoli**) היא קבוצת כדורסל איטלקית מהעיר נאפולי שבדרום איטליה. בעבר השתתפה בליגת העל.

הקבוצה נוסדה ב-1957 והחלה לשחק בליגת העל בעונת 1966/67. 

בעונת 1967/68 זכתה הקבוצה ב**גביע האיטלקי**, לאחר ניצחון בגמר מול אלדורדו בולוניה. ובליגה הגיעה הקבוצה עד לגמר הפלייאוף והפסידה לקבוצת אורנסודה קאנטו. בעונה שלאחר מכן זכתה הקבוצה ב**הסופרקאפ האיטלקי** ובמקום השלישי בסיום העונה.

בעונת 1969/70 זכתה הקבוצה בגביע המחזיקות לאחר ניצחון בגמר מול קבוצת וישי מצרפת.

בסוף שנות ה-80 נקלעה הקבוצה לפרשות של מכירת משחקים ובעיות כלכליות ונשרה לליגות הנמוכות. בעונת 1997/98 עוד שיחקה הקבוצה בליגה דואה (הליגה השנייה). כיום משחקת הקבוצה בליגה האזורית באיטליה.

תארים והשגים
------------

* **הליגה האיטלקית**:
	+ מקום שני: 1968
* **הגביע האיטלקי**:
	+ זכייה (1): 1968
	+ גמר: 1969, 1971
* **הסופרקאפ האיטלקי**:
	+ זכייה (1): 1968
* **גביע המחזיקות**:
	+ זכייה (1): 1970

שמות קודמים
-----------

בשל הסכמי חסות, התווסף לשמה של הקבוצה שם הספונסר:

* אינס סוד נאפולי (1967-1968)
* פידס נאפולי (1968-1971)
* פאג נאפולי (1973-1976)
* קוזאטו נאפולי (1976-1977)
* גיס נאפולי (1977-1978)
* פסטה ברוניה נאפולי (1997-1998)

קישורים חיצוניים
----------------

* אתר האינטרנט הרשמי של פרטנופה נאפולי
תרשים של רשת תקשורת מרחבית
**WAN - רֶשֶׁת תִּקְשֹׁרֶת מֶרְחָבִית** (**W**ide **A**rea **N**etwork) היא רשת תקשורת המחברת בין מספר רשתות עירוניות ורשתות מקומיות, אשר בדרך כלל ממוקמות במרחק ניכר זו מזו. 

רשת אזורית שונה מרשת עירונית בכך שהיא יכולה להתפרס על פני אזור גאוגרפי בלתי מוגבל (רשת האינטרנט היא רשת אזורית המתפרסת על חמש היבשות). רשת אזורית עוסקת בעיקר בניתוב מידע בין רשתות מקומיות או עירוניות, ונדיר מאוד למצוא בה צרכני או ספקי תוכן. על כן ההתייחסות לרשת אזורית היא בשלוש השכבות הנמוכות של מודל ה-OSI או שתי השכבות הנמוכות של מודל ה-TCP/IP.

ראו גם
------

* מונחים ברשת מחשבים
* LAN

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **WAN** |
| ויקישיתוף תמונות ומדיה בוויקישיתוף: **רשת אזורית** |

* רשת אזורית, באתר אנציקלופדיה בריטניקה (באנגלית)

| רשתות לפי היקף |
| --- |
| 

|  |
| --- |
| רשת אישית‏ • רשת מקומית‏ • רשת עירונית‏ • רשת אזורית |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556121005171
* GND: 4294149-0
* LCCN: sh91002469
* NARA: 10644117
* NKC: ph135588

 |
הנפת הדגל השני באיוו ג'ימה. צילם:**ביל ג'נאוסט**
**ויליאם הומר "ביל" גֶ'נָאוּסְט** (באנגלית: **William Homer "Bill" Genaust**; ‏ 1907 – 4 במרץ 1945) היה צלם של חיל הנחתים האמריקני. ביום הרביעי של קרב איוו ג'ימה צילם ג'נאוסט סרטון 16 מ"מ בו נראית הנפת הדגל השנייה על הר סוריבאצ'י. אף על פי כן, לא זכה ג'נאוסט לראות את הסרטון אותו צילם ואת ההצלחה שלה זכה, שכן נהרג במהלך הקרב מירי חיילים יפנים.

ביוגרפיה
--------

ביל ג'נאוסט נולד במיניאפוליס שבמינסוטה. לפני שנחת על חופי איוו ג'ימה, הוא הוצב באי סאיפאן וצילם את הקרב שהתחולל בו. במהלך הקרב נפצע והיה מועמד לקבלת עיטור גבורה. ב-23 בפברואר 1945 עלה ג'נאוסט לפסגת הר סוריבאצ'י וצילם את הסרטון כשהוא עומד בצמוד לג'ו רוזנטל, שצילם גם הוא את אותה ההנפה וזכה על כך בפרס פוליצר. פרט לסרטון זה, ג'נאוסט צילם עוד מספר תצלומים מפסגת ההר. באחד מהם נראה רוזנטל מצלם קבוצה של חיילי נחתים על פסגת ההר כשלידם דגל ארצות הברית.

ב-4 במרץ 1945, תשעה ימים לאחר צילום הסרטון, נהרג ג'נאוסט מירי חיילים יפנים במערה הנמצאת ב"גבעה 362A". כיום מאמינים כי מספר חיילים ביקשו מג'נאוסט להשתמש במצלמתו כדי להאיר את דרכם במערה, וכשעשה זאת הוא נורה ונהרג. לאחר קרב יריות נכבשה המערה, ולאחר סדרת פיצוצים בכניסה אליה היא נחסמה ונאטמה, כשגופתו של ג'נאוסט עדיין בתוכה. על אף שהסרט אותו צילם ג'נאוסט נצפה תדיר, שמו לא נחשף ולא ניתן לו קרדיט על צילומו. לאחר שנים של מאבק זכה ג'נאוסט להכרה רשמית. ב-1995 הוצב על פסגת הר סוריבאצ'י שלט ברונזה לזכרו. דמותו של ג'נאוסט מופיעה גם בסרטו של קלינט איסטווד, "גיבורי הדגל".

במרוצת השנים נעשו מספר ניסיונות לאיתור גופתו של ג'נאוסט, רובן ככולן בשנות האלפיים. עם זאת כל הניסיונות כשלו וגופתו טרם נמצאה.

קישורים חיצוניים
----------------

ויקישיתוף מדיה וקבצים בנושא **ויליאם ג'נאוסט** בוויקישיתוף
* ויליאם ג'נאוסט, באתר "Find a Grave" (באנגלית)

הערות שוליים
------------

1. ↑
2. ↑  Team Find Two Possible Sites in Search for Remains of Marine From Iwo Jima Flag-Raising

|  |  |
| --- | --- |
| בקרת זהויות עריכת הנתון בוויקינתונים | 
* GND: 121453979
* LCCN: n95104709
* PIC: 275916
* SNAC: w6524pq8
* VIAF: 1047159474331127662265
* WorldCat: lccn-n95104709

 |
**שונסי פיץ' קליבלנד** (באנגלית: **Chauncey Fitch Cleveland**; ‏16 בפברואר 1799 – 6 ביוני 1887) היה פוליטיקאי אמריקאי, חבר בית הנבחרים של ארצות הברית, ומושל קונטיקט ה-31.

ביוגרפיה
--------

קליבלנד נולד ב-16 בפברואר 1799 בקנטרברי, קונטיקט. הוא למד ב"בתי הספר המשותפים", המכונים כעת "בתי ספר ציבוריים". הוא החל ללמוד בגיל 15, עד גיל עשרים. באותה עת הוא גם למד לימודי משפטים ובשנת 1819 עבר את בחינות ההסמכה של לשכת עורכי הדין, ופתח משרד בהמפטון, קונטיקט.

בשנת 1921 הוא נשא לאישה את דיאנטה הובי (1800–1867) ולאחר מותה, נישא בשנית להלנה קורנליה ליכטפילד.

### קריירה פוליטית

קליבלנד החל את הקריירה הפוליטית שלו בשנת -1826 כאשר נבחר לראשונה לבית הנבחרים של קונטיקט. הוא שירת 8 שנים לא רצופות בין 1826 ל-1848. וגם 1826 עד 1829, 1832, 1835, 1836, 1838, 1847 ו 1848.

בשנת 1836 ו-1838 הוא שימש כיושב ראש הבית.

חזר לכהן בבית הנבחרים בשנים 1863 ו-1866. בתקופה שבין 1826 ל-1848 שימש קליבלנד כפרקליט מדינת קונטיקט (1832) ונציב הבנק הממלכתי (1838). בשנת 1842 נבחר קליבלנד כמושל קונטיקט והוא כיהן שתי קדנציות עד 1844.
בשנת 1848 נבחר קליבלנד בפעם הראשונה לבית הנבחרים של ארצות הברית. הוא כיהן שתי תקופות בבית עד 1853.

ב-1854 נוסדה המפלגה הרפובליקנית על ידי עורכי דין שפעלו נגד העבדות, קליבלנד תמך מלכתחילה במפלגה ונבחר כנציג ב-1856 ו-1860 לשתי הוועידות לאומיות של המפלגה.

בתקופת מלחמת האזרחים האמריקנית, קליבלנד היה חלק מ"קונגרס השלום", שהתקיים בוושינגטון. המטרה הייתה למצוא פתרונות חלופיים למלחמת האזרחים לפני שהתחילה.

קליבלנד נבחר שוב לבית הנבחרים בשנים 1863 ו-1866 ושימש כיו"ר התקופה הראשונה.

בשנת 1867, קליבלנד פרש מפעילות ציבורית. הוא עסק בתחומים חקלאיים כמשלח יד, והמשיך לעסוק בתחום המשפט עד לפטירתו ב -6 ביוני 1887.

### פעילותו כבונה חופשי

קליבלנד הצטרף למסדר הבונים החופשים בשנת 1821 היה חבר בלשכת "כוכב המזרח" מספר 44 בווינדהאם, קונטיקט, ושימש שם במספר משרות.

הוא נקבר בבית הקברות South Cemetery בהמפטון, קונטיקט.

קישורים חיצוניים
----------------

ויקישיתוף מדיה וקבצים בנושא **שונסי פיץ' קליבלנד** בוויקישיתוף
* פיץ' קליבנד, ביוגרפיות של הקונגרס האמריקני
* A Successful Lawyer and Politician Who Never Went to College
* שונסי פיץ' קליבלנד, באתר "Find a Grave" (באנגלית)

הערות שוליים
------------

1. ↑  Cleveland, Chauncey Fitch (1799-1887), The Political Graveyard. Retrieved 30 November 2012
2. ↑  Chauncey Fitch Cleveland, Find a Grave

|  |  |
| --- | --- |
| בקרת זהויות עריכת הנתון בוויקינתונים | 
* GND: 1198518588
* LCCN: nr90013664
* SNAC: w64q9f4w
* US Congress: C000511
* VIAF: 66317686
* WorldCat: lccn-nr90013664

 |
**רשת גנטית** היא רשת שליטה ובקרה על תהליכי ייצור של חלבונים בתא ביולוגי.

דוגמה למעגל בקרת שעתוק עם שני קלטים וחוג משוב
מבנה מפושט של רשת בקרה גנטית
הרשת הגנטית מאפשרת לתא להביא לידי ביטוי גנים שונים, ולכן בעזרתה יכולים שני תאים בעלי אותו מטען תורשתי להתנהג באופן שונה (לדוגמה: תא עצם ותא שריר) ותא יחיד יכול להתנהג באופן שונה בתגובה לתנאי הסביבה (יום/לילה, נוכחות סוכרים שונים ועוד).

תהליך ייצור חלבון
-----------------

 ערך מורחב – **התבטאות גנים**  

חלבון מיוצר על סמך הקוד הגנטי המקודד בDNA בתהליך דו-שלבי:

* שעתוק שבו נוצרת מולקולת mRNA ממקטע ה-DNA המתאים (שהוא הגן המקודד חלבון זה).
* תרגום שבו נוצר החלבון ממולקולת ה- mRNA.

אם חלבון מסוים מיוצר ומצוי בתא, נהוג לומר שמבוטא הגן המקודד אותו.

בקרה על ייצור החלבון
--------------------

 ערך מורחב – **בקרת גנים**  

חלבון אחד יכול להשפיע על ייצור חלבון אחר בשני אופנים:

* הפעלה (activation) - חלבון א' מגביר את קצב הייצור של חלבון ב'. ייתכן גם שחלבון ב' כלל לא ייווצר ללא פעולת חלבון א'.
* דיכוי (repression) - חלבון א' מאט את קצב הייצור של חלבון ב' ויכול אף להפסיק כליל את הייצור שלו.

עבודתם החלוצית של ז'ק מונו ופרנסואה ז'קוב על אופרון הלקטוז בשנת 1961 ביססה את המחקר בתחום בקרת השעתוק. מערכי DNA, המשמשים לבחינת ביטוי של גנים שונים, רגישים לבקרת שעתוק בלבד. עם זאת, בקרה מתבצעת גם בשלבים מאוחרים יותר של ייצור החלבון, לרבות שלבי התרגום השונים ושינויים בחלבון לאחר תרגומו (זרחון, מיתול וכו').

דוגמה לדיכוי בשלב השעתוק
------------------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
על מנת שתהליך השעתוק יתרחש על אנזים ה-RNA פולימראז להידבק לאזור מסוים על ה-DNA המצוי בדיוק לפני הגן המקודד את החלבון המיוצר. חלבון אחר יכול להדבק באזור זה וכך למנוע את הדבקת ה-RNA פולימראז. באופן זה תהליך השעתוק מופסק והחלבון לא יכול להיות מיוצר.

ייצוג כרשת
----------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
רשת בקרה מטבולית בחיידק קולי
ברשת הגנטית הצמתים מייצגים חלבונים והקשתות המחברות ביניהם מייצגות השפעה של חלבון אחד על ייצור החלבון האחר. הקשתות הן לפיכן מכוונות. כמו כן יש צורך במספר סוגי קשתות על פי טיב יחסי הגומלין בין החלבונים.

מחקר
----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
רשתות גנטיות נחקרות הן ניסיונית והן תאורטית תוך שימוש במגוון מודלים: בוליאניים, דטרמיניסטיים ואקראיים. גישה מבטיחה מתחום הביולוגיה מערכתית מזהה מוטיבים חוזרים ברשתות גנטיות, המופיעים בשכיחות גבוהה יותר משניתן לצפות ברשת אקראית, ומנסה לעמוד על תפקידם. הפרופסורים נעמה ברקאי ואורי אלון תורמים לקידום מגמה זו במחקר העולמי.

ראו גם
------

* מעבר אותות
* ביולוגיה מערכתית

הערות שוליים
------------

1. ↑  אורי אלון, An Introduction to Systems Biology: Design Principles of Biological Circuits, 2006 מסת"ב 9781584886426
**MTZ-RIPO מינסק** היה מועדון כדורגל בלארוסי מהעיר מינסק, בירת בלארוס (הקבוצה הוכרה קודם כאף. סי. טרקטור ואף. סי. MTZ), כיום נושאת את השם **פרטיזן מינסק** (בבלארוסית: футбольны клуб „Партызан" Мінск).

היסטוריה
--------

סמל הקבוצה עד שנת 2010.
הקבוצה, שהוקמה בשנת 1947, הוקמה למען פועלי מפעל עבודות טרקטור במינסק (MTZ) כמחלקת ספורט לרווחת הפועלים (כולל שבויים גרמנים) ומאוחר יותר רק לפועלי המפעל. הקבוצה הפכה בשנת 1948 לקבוצת כדורגל מקצועית. בשנת 2002 התאחדה הקבוצה עם קבוצת RIPO ליצירת "**MTZ-RIPO**".

הקבוצה הופיעה פעם אחת בגביע אופ"א בעונת 2005/06. בשלב ההעפלה הראשון עברה הקבוצה את קבוצת פרנצווארוש ההונגרית. בשלב ההעפלה השני נפגשה הקבוצה עם קבוצת טפליצה הצ'כית אך סיימה משחק אחד בתיקו 1-1 ואת המשחק השני הפסידה ולכן לא עלתה לשלב הבא.

הקבוצה שיחקה גם בגביע האינטרטוטו בעונת 2006, בשלב הראשון עברה הקבוצה את קבוצת שחטאר קאראגנדי הקזחית אך בשלב השני הפסידה הקבוצה לקבוצת מועדון הכדורגל מוסקבה הרוסית.

בחורף 2010 הוחלט לשנות את שם הקבוצה והיא הפכה ל"פרטיזן מינסק". בנובמבר 2010 הקבוצה סיימה את העונה במקום האחרון בליגה הבכירה והודחה לליגת המשנה הבלארוסית

באמצע עונת 2014 המועדון הכריז שיפרוש מהליגה השנייה, לאחר הפרישה המועדון נסגר.

תארים
-----

* **אליפות הרפובליקה הסובייטית הסוציאלית של בלארוס (לפני 1992)**:
	+ זכייה (2): 1948, 1949
* **הגביע הבלארוסי (אחרי 1992)**:
	+ זכייה (2): 2005, 2008
* **אליפות הליגה הבלארוסית**:
	+ מקום שלישי (1): 2005, 2008

קישורים חיצוניים
----------------

* אתר האינטרנט הרשמי של פרטיזן מינסק

* פרופיל, באתר Transfermarkt
שני עמודים מלוח לוגריתמים. העמוד הימני מציג, בדיוק של 10 ספרות מימין לנקודה, את הלוגריתמים של המספרים הטבעיים מ-600 עד 850. הספרה שמשמאל לנקודה אינה מוצגת, משום שלאורך כל העמוד ערכה הוא 2.
**לוח לוגריתמים** הוא טבלה המכילה את הלוגריתמים, בדרך כלל לפי בסיס 10, של סדרה של מספרים. לוח לוגריתמים היה כלי עזר עיקרי לביצוע פעולות כפל, העלאה בחזקה, ופעולות דומות, במספרים מרובי ספרות, קודם להמצאתם של המחשב והמחשבון, המאפשרים עריכת פעולות אלה בקלות רבה.

עקרונות
-------

הרעיון הבסיסי מאחורי השימוש בלוח לוגריתמים הוא הכלל לפיו לוגריתם של מכפלה שווה לסכום הלוגריתמים של כל אחד מאיברי המכפלה (בנוסחה: \ \log \_{c}(a\cdot b)=\log \_{c}(a)+\log \_{c}(b)). כלל זה מאפשר להחליף פעולת כפל, שהיא פעולה מורכבת יחסית, בפעולת החיבור הפשוטה יותר. סרגל חישוב פועל על פי עיקרון זהה, ולמעשה מבצע באופן מכני פעולה המקבילה לכפל באמצעות לוח לוגריתמים.

כפל שני מספרים, a ו-b, באמצעות לוח לוגריתמים נעשה בצעדים הבאים:

* מציאת הלוגריתם של a בלוח הלוגריתמים.
* מציאת הלוגריתם של b בלוח הלוגריתמים.
* חיבור שני הלוגריתמים, לקבלת התוצאה, d.
* מציאה, בלוח הלוגריתמים, של האנטילוגריתם של d, כלומר מציאת המספר r ש-d הוא הלוגריתם שלו. r הוא המכפלה המבוקשת.

כפל באמצעות לוח לוגריתמים אינו נותן תוצאה מדויקת, אך הוא נותן קירוב סביר בעת שימוש בתחומי הנדסה, פיזיקה וכימיה.

דוגמה: באמצעות העמוד הימני שבתצלום נחשב את המכפלה {\displaystyle \ 798\cdot 799}

* הלוגריתם של 798 הוא 2.9020028914 (ה-2 לפני הנקודה נובע מכך ש-798 הוא מספר בן 3 ספרות - עשר הספרות הבאות מהטבלה)
* הלוגריתם של 799 הוא 2.9025467793
* סכום שני הלוגריתמים הוא 5.8045496707
* האנטילוגריתם של 8045496707 הוא מעט פחות מ-638. הספרה 5 שמשמאל לנקודה העשרונית מרמזת שעלינו לקבל תוצאה בת 6 ספרות, כלומר המכפלה היא מעט פחות מ-638,000. חישוב מדויק מראה שהמכפלה היא 637,602, כלומר התוצאה שקיבלנו סוטה מהאמת ב-0.6 פרומיל בלבד. שימוש בלוח אנטילוגריתמים (שאינו מוצג בדף שלפנינו), או באינטרפולציה ליניארית, היה נותן תוצאה בקירוב טוב בהרבה.

היסטוריה
--------

עמוד מלוח הלוגריתמים של נפייר
בשנת 1614 פרסם הסקוטי ג'ון נפייר את ספרו "Mirifici Logarithmorum Canonis Descriptio" ("תיאור החוקיות המופלאה של הלוגריתמים"), שבו הציג לראשונה את רעיון הלוגריתם ושימושיו לביצוע מהיר של כפל. הספר כלל 57 עמודים של הסברים ו-90 עמודים של לוח לוגריתמים, שחישב במשך שנים רבות. בשנת 1615 המתמטיקאי הנרי בריגס (אנ') מגרשם קולג' בלונדון הגיע לביקור אצל נפייר ושיכנע אותו לשנות את לוח הלוגריתמים שפרסם לבסיס 10, המקובל מאז. בשנת 1624 פרסם בריגס את הספר Arithmetica Logarithmica, ובו לוגריתמים בבסיס 10, בדיוק של 14 ספרות, למספרים הטבעיים 20,000-1, 100,000-90,000. בשנת 1628 פרסם אדריאן פלאק (Adriaan Vlacq) מהדורה שנייה לספרו של בריגס, ובה לוגריתמים, בדיוק של 10 ספרות, למספרים הטבעיים 100,000-1. בשנת 1924 החל באנגליה חישוב של לוח לוגריתמים בדיוק של 20 ספרות, ומשימה זו הושלמה בשנת 1949.

ראו גם
------

* סרגל חישוב

קישורים חיצוניים
----------------

ויקישיתוף מדיה וקבצים בנושא **לוח לוגריתמים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00571534
* NKC: ph242451

 |
**קלאב סנדוויץ'** (באנגלית: **club sandwich**) מכונה גם **קלאבהאוס סנדוויץ'** (**clubhouse sandwich**) או **דאבל-דקר** (**double-decker**) הוא סנדוויץ' עם שתי שכבות של מילוי הנתונות בין שלוש חתיכות של קלי. לפעמים חותכים אותו לריבועים ומצמידים אותם ביחד בעזרת קיסמים.

המרכיבים המסורתיים של קלאב סנדוויץ' הם בשר הודו בשכבה התחתונה; וקותל חזיר, חסה ועגבנייה למעלה, לעיתים קוראים לו במיוחד טורקי קלאב (טורקי הוא תרנגול הודו). קלאב סנדוויץ' נפוצים אחרים בדרך-כלל שונים בשכבה התחתונה, לשם דוגמה "צ'יקן קלאב" או "רוסטביף קלאב". וריאציות אחרות יכולות לכלול שינקן (במקום קותל חזיר), ביצה או פרוסות גבינה. בדומה לסנדוויץ' BLT, קלאב סנדוויץ' מוגש בדרך-כלל בתוך לחם קלוי. נוהגים להוסיף לו מיונז וחרדל ולפעמים חרדל-דבש. נהוג להגיש את הסנדוויץ' כשלצידו קולסלאו, או סלט תפוחי אדמה, ולפעמים עם חמוצים. לפעמים מגישים את סלטי קולסלאו או תפוחי האדמה בכמות זעירה, לקישוט בלבד, כשמנה המלווה העיקרית היא טוגנים.

תאוריה פופולרית אחת היא שקלאב סנדוויץ' הומצא במועדון הימורים יוקרתי בסרטוגה ספרינגס, במדינת ניו יורק.

הסנדוויץ' הופיע בתפריטי מסעדות כבר משנת 1899.

קישורים חיצוניים
----------------

ויקישיתוף מדיה וקבצים בנושא **קלאב סנדוויץ'** בוויקישיתוף
* ההיסטוריה של קלאב סנדוויץ', whatscookingamerica.net (באנגלית)
* תפריטה של מסעדת "סטימר רוד איילנד" משנת 1899, בו מופיע קלאב סנדוויץ' לראשונה (באנגלית)
**לוח השנה השוודי** הוא לוח שנה ייחודי אשר היה בשימוש בממלכת שוודיה בעת המעבר מהלוח היוליאני ללוח הגריגוריאני בין השנים 1700–1712.

לוח שנה שוודי - פברואר 1712
בשנת 1699 הוחלט בשוודיה (שכללה אז גם את פינלנד) על מעבר מהלוח היוליאני ללוח הגרגוריאני, שהונהג במדינות השכנות למעלה מעשור קודם לכן. אבל השוודים לא רצו "לדלג" באמצע השנה על אחד עשר ימים, כפי שעשו המדינות האחרות (כיוון שהלוח היוליאני נמצא אז בפיגור של 11 יום לעומת הלוח הגרגוריאני), ובחרו לפרוס את התיקון על פני מספר שנים ולהפחית יום אחד בכל שנה (הדעות חלוקות אם הכוונה הייתה להפחית יום אחד בכל אחת מהשנים 1700 - 1710 או לבטל את ימי 29 בפברואר בשנים 1700 - 1740), עד שיתאחדו עם יתר המדינות שכבר עברו ללוח הגרגוריאני.

בסופו של דבר, ההחלטה לא החזיקה מעמד. בשנת 1700 אכן בוטל 29 בפברואר (כנדרש לפי הלוח הגרגוריאני, אך בניגוד ללוח היוליאני), אבל בשנים הבאות כבר לא זכרו השוודים להחסיר יום. אז גילו השוודים שהם נותרו לבד עם "הלוח השוודי" – עשרה ימים מאחורי מדינות הלוח הגרגוריאני, ויום לפני מדינות הלוח היוליאני – דבר שהקשה על התקשורת ועל המסחר עם מדינות אחרות.

בינואר 1711 הכריז מלך שוודיה קרל ה-12 על ביטול התוכנית המקורית וחזרה ללוח היוליאני. לשם כך היה עליו להוסיף יום אחד, והוא עשה זאת בחודש פברואר 1712. כך, בשנת 1712, הוסיפו השוודים שני ימים לחודש פברואר, במקום יום אחד, וספרו בו 30 יום.

בשנת 1753 דילגו השוודים על 11 יום (בקצרם את חודש פברואר ל-17 ימים) והצטרפו ללוח הגרגוריאני. עם זאת, רק החל משנת 1844 החלו השוודים לקבוע את מועד חג הפסחא לפי לוח השנה הגרגוריאני.

ראו גם
------

* 30 בפברואר

| לוחות שנה |
| --- |
| מערכות | ירחי • שמשי • ירחי-שמשי |  |
| לוחות בשימוש | מוסלמי • הינדי • עברי • גרגוריאני • קופטי • אתיופי • סיני • פרסי • בהאי • צפון קוריאני • שומרוני • קראי • הולוקני |
| לוחות היסטוריים | בבלי • אטי • ביזנטי • יוליאני • מאיה • מהפכני סובייטי • מהפכני צרפתי • רומי • שוודי • אצטקי • קומראני • ערבי טרום-אסלאמי • מצרי |

קישורים חיצוניים
----------------

ויקישיתוף מדיה וקבצים בנושא **לוח השנה השוודי** בוויקישיתוף
**קלאו לבן-ציצה** (שם מדעי: *Horizocerus albocristatus*) הוא מין יציב בסוג של עוף טרופי במשפחת הקלאוניים. הוא חי ביערות לחים ויערות עד באפריקה. המין מאופיין בציצית לבנה ארוכה מעל הראש ובקסדה שחורה וצרה מעל המקור. תפוצתו של המין רחבה מאוד ומתרכזת בעיקרה במרכז אפריקה. הקלאו מצוי ביבשת אפריקה במדינות אנגולה, בנין, קמרון, הרפובליקה של מרכז אפריקה, הרפובליקה של קונגו, הרפובליקה הדמוקרטית של קונגו, חוף השנהב, גינאה, גאנה, גבון, ליבריה ואוגנדה. מין דומה במראהו אך רחוק מבחינה טקסונומית שנקרא קלאו לבן-כתר, חי בדרום מזרח אסיה.

טקסונומיה
---------

ישנם שלושה תת-מינים החיים כולם באפריקה אך באזורים שונים ונראים שונים בכמה פרטים.

* *Horizocerus albocristatus albocristatus*-התגלה עלי ידי קאסין בשנת 1848. חי בגינאה ובחוף השנהב.
* *Horizocerus albocristatus cassini*-התגלה על ידי פינץ' ב-1903. חי במזרח ניגריה, אוגנדה ודרום אנגולה.
* *Horizocerus albocristatus macrourus*- התגלה על ידי בונפארטה ב-1850. חי בחוף השנהב וגאנה.

קישורים חיצוניים
----------------

ויקישיתוף מדיה וקבצים בנושא **קלאו לבן-ציצה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* GBIF
 |

הערות שוליים
------------

1. ↑  קלאו לבן-ציצה באתר הרשימה האדומה של IUCN
מכלית דלק של חברת של
**מכלית** היא משאית שאזור המטען שלה הוא מכל גדול, המשמש להובלה של גז (כגון גז בישול), נוזל (כגון בנזין) או גרגרים (כגון גרגרי חיטה או קמח). למכל בדרך כלל צורה גלילית, ובדרך כלל הוא מחולק פנימית לתאים אחדים. במכל יש פתח (או פתחים) להכנסת המטען לתוכו ופתח (או פתחים) להוצאת המטען.

מכלית משמשת להובלה של חומרי גלם ממקום ייצורם למקום עיבודם, למשל הובלה של חלב מהרפת למחלבה, וכן להובלה סיטונאית של מוצרים ממקום ייצורם למקום שבו נמשך עיבודם, למשל הובלת קמח מטחנת קמח למאפייה, או למקום חלוקתם הקמעונאית, למשל הובלה של דלק מבית זיקוק לתחנת דלק.

מכליות רבות מובילות חומרים מסוכנים, כגון דלק העלול להתפוצץ אם יידלק, חומצה או גז רעיל, ולכן נושאות שלטים המזהירים מהסכנה ושלטים המסמלים את סוג החומר ואופן הטיפול בו במקרה חירום.

מכליות מאופיינות בנפח המכל שלהן. במכליות גדולות נפח המכל נע בין 20,800 ליטר ל-43,900 ליטר. באוסטרליה פועלות מכליות ענק, שבהן עד ארבעה מכלים בשרשרת, שנפחם הכולל מגיע ל-120,000 ליטר. מאפיינים נוספים הם יכולת הובלה בקירור, עמידות ללחץ, עמידות בפני חומצות ועוד. החומרים מהם עשוי המכל תלויים בייעוד של המכלית, והם כוללים אלומיניום, פלדת אל-חלד, פיברגלס ועוד. 

חלוקת המכל לתאים מאפשרת הובלה בבת אחת של חומרים מסוגים אחדים. מכלית דלק מסוג זה מסוגלת להוביל בנסיעה אחת לתחנת דלק את כל סוגי הדלקים הנחוצים לה. 

במהלך השנים מכליות דלק היו מעורבות בתאונות דרכים בהם נהרגו עשרות אנשים.

ראו גם
------

* מערכת חיתום אלקטרוני למכליות דלק

קישורים חיצוניים
----------------

ויקישיתוף מדיה וקבצים בנושא **מכלית** בוויקישיתוף
**ויליאם הנרי אוורט גוט** (באנגלית: **William Henry Ewart Gott**; 13 באוגוסט 1897 – 7 באוגוסט 1942) היה לוטננט גנרל בצבא בריטניה אשר פיקד על כוחות במערכה בצפון אפריקה במלחמת העולם השנייה, ונהרג כאשר מטוסו הופל בדרכו לקבל את הפיקוד על הארמייה השמינית.

ביוגרפיה
--------

### תחילת דרכו

גוט נולד ב-13 באוגוסט 1897, ולמד בבית הספר הארו. הוא התגייס כלוטננט שני לקורפוס הקלעים המלכותי של צבא בריטניה ב-1915, במהלך מלחמת העולם הראשונה. הוא לחם במלחמת העולם בחזית המערבית, שם העניקו לו חבריו את הכינוי "Strafer", משחק מילים על ססמת המלחמה של הגרמנים "Gott strafe England" ("אלוהים הענש את אנגליה"). בינואר 1921 הוא הועלה לדרגת קפטן, וב-1931 למד במכללת קימברלי לפיקוד ומטה. ביולי 1934 הועלה לדרגת מייג'ור, ושרת תקופה מסוימת בהודו הבריטית. ב-30 באוקטובר 1938 הועלה לדרגת לוטננט קולונל, והועבר לצפון אפריקה שם קיבל פיקוד על הגדוד ה-1 של קלעי המלך, אשר היה חלק מהדיוויזיה הניידת, שמאוחר יותר הפכה להיות דיוויזיית השריון ה-7 ("חולדות המדבר").

### מלחמת העולם השנייה

ב-1939 מונה לראש מטה דיוויזיית השריון ה-7, וב-31 בינואר 1940 מונה לממלא מקום מפקד קבוצת התמיכה ה-7. ב-16 בפברואר של אותה שנה הועלה לדרגת קולונל, ומיד לאחר מכן לדרגת בריגדיר, ומונה למפקד קבוע של קבוצת התמיכה ה-7. הוא השתתף עם הקבוצה שלו (שהייתה בגודל של בריגדה) בבלימת הפלישה האיטלקית למצרים כחלק מדיוויזיית השריון ה-7, ובדצמבר 1940 לחם עמה במבצע מצפן כנגד הארמייה האיטלקית העשירית. ב-8 באפריל 1941 הוא הועבר לפקד על קבוצת התמיכה ה-2, אולם כבר ב-16 באפריל הוחזר לקבוצה ה-7. ביוני של אותה שנה השתתף במבצע באטלקס כנגד קורפוס אפריקה הגרמני. המבצע נחל כישלון. ב-3 בספטמבר 1941 מונה למפקד דיוויזיית השריון ה-7, וב-6 בספטמבר הועלה לדרגת מייג'ור גנרל. בנובמבר של אותה שנה השתתפה הדיוויזיה שלו במבצע צלבן, כחלק מהקורפוס ה-13 אשר היה חלק מהארמייה השמינית. ב-9 בפברואר 1942 הועלה לדרגת לוטננט גנרל, ומונה למפקד הקורפוס ה-13. הקורפוס שלו השתתף בקרב גזאלה ולאחר מכן בקרב אל-עלמיין הראשון.

### מותו

ב-13 באוגוסט 1942 העביר וינסטון צ'רצ'יל את קלוד אוקינלק מהפיקוד על הארמייה השמינית. בהמלצתו של אנתוני אידן, מינה צ'רצ'יל את גוט כמפקד הארמייה, חרף הסתייגויותיהם של אוקינלק ואלן ברוק אשר העדיפו את ברנרד מונטגומרי. גוט נלקח מאזור הקרבות ונשלח במטוס לקהיר כדי לקבל שם את הפיקוד על הארמייה. המטוס, בריסטול בומביי של טייסת 216 של חיל האוויר המלכותי, הותקף בידי שני מטוסי מסרשמיט Bf 109 של כנף קרב 27 של הלופטוואפה. הטייס הצליח לבצע נחיתת אונס, אולם הגרמנים הפציצו את המטוס על הקרקע. גוט נהרג, וגופתו נקברה בבית הקברות הצבאי הבריטי באל עלמיין. מונטגומרי קיבל את הפיקוד על הארמייה השמינית במקומו.

קישורים חיצוניים
----------------

ויקישיתוף מדיה וקבצים בנושא **ויליאם גוט** בוויקישיתוף
* ויליאם גוט באתר הגנרלים של מלחמת העולם השנייה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb165810493 (data)
* CWGC: 2094192
* GND: 1045802530
* ISNI: 0000 0004 2514 5492
* LCCN: no2014001654
* SNAC: w64w1nt1
* VIAF: 306001610
* WorldCat: lccn-no2014001654

 |
**ארגז לחם** הוא ארגז קטן המיועד לאחסון לחם. מטרת ארגז הלחם היא לשמור על טריות הלחם כדי שלא יתייבש ולהגן עליו מפני חרקים.

ארגזי הלחם יוצרו בעבר בעיקר מעץ או בדיל. בהמשך יוצרו ארגזי לחם עם ציפוי אמייל. על מנת לסייע בשמירת טריות פרוסות לחם היה מי שהציע לייצר ארגז לחם עם קפיצים להחזקת פרוסות צמודות זו לזו.

עם כניסת המקרר לשימוש, היה שטענו שהמקרר עדיף לשמירת לחם על פני ארגז הלחם. אחרים טענו שעדיף לשמור את הלחם בארגז הלחם מאשר במקרר. הכניסה לשימוש רווח של שמירת ככרות לחם בתוך שקיות פלסטיק יתרה במידה מסוימת את הצורך בארגז לחם, אך היה מי שהציע ארגז לחם הבנוי להחזיק את שקית הלחם סגורה ומייתרת את הצורך לקשור את השקית.

מספר פטנטים מתארים ארגזי לחם אשר כוללים בתוכם פונקציות של קרש חיתוך או מכשירים לחיתוך לחם. חברת אמקור ייצרה ארגזי לחם עם מגנט להחזקת סכין לחיתוך הלחם בצמוד לארגז.

בראשית שנות ה-60 של המאה ה-20 פותח בצה"ל ארגז מיוחד לאחסנת לחם כדי לשמור על טריות הלחם.

גלריית תמונות
-------------

* ארגז לחם עשוי עץארגז לחם עשוי עץ
* ארגז לחםארגז לחם
* ארגז לחם מצופה באמאילארגז לחם מצופה באמאיל

קישורים חיצוניים
----------------

ויקישיתוף מדיה וקבצים בנושא **ארגז לחם** בוויקישיתוף

הערות שוליים
------------

1. ↑  Mary Ellen Snodgrass, Encyclopedia of kitchen history, page 116
2. 1 2  ארגז לחם עם סכין מגנטי, דבר, 1 ביולי 1960
3. ↑  US patent 1,732,643
4. ↑  Jackie Dashiell, There's a spirit in the kitchen, page 152
5. ↑  Nicolette M. Dumke, Easy Breadmaking for Special Diets, page 23
6. ↑  US patent 4,034,890
7. ↑  US patent 1593154
8. ↑  US patent 1876742
9. ↑  US patent 5,494,187
10. ↑  צה"ל פיתח ארגז מיוחד לאחסנת לחם, דבר, 22 ביולי 1964
עצי הדובדבן בפארק
**פארק הפוטומק המערבי** מהווה למעשה את חלקו המערבי של המול.

הפארק כולל גם את אזור אנדרטת פרנקלין דלנו רוזוולט ואת אנדרטת ג'פרסון ואגן הגאות של נהר הפוטומק - אגם מלאכותי שנבנה במאה ה־19.

האגם מוקף עצי דובדבן ומהווה אטרקציה תיירותית בעת פריחת הדובדבנים בכל אביב.

עצי הדובדבן
-----------

עצי הסאקורה (עצי דובדבן יפניים) שעל גדת אגם הגאות מהווים את האטרקציה המרכזית בפסטיבל פריחת הדובדבן.
אליזה רות'מן סקידאמור, בעקבות ביקור ביפן, העלתה רעיון לנטוע עצי דובדבן בוושינגטון. רעיונה התקבל, אך לא בוצע במשך 24 השנים הבאות. רק בשנת 1906 ייבא הבוטנאי ד"ר דייוויד פיירצ'ד הבוטנאי 75 עצי דובדבן פורחים ו-25 יחידי-פרח מיוקוהאמה. הצלחת העצים הייתה גדולה, ועד היום רבים באים לנוח ולטייל בין העצים.

תמונת לווין של פארק הפוטומק המערבי - 26 באפריל 2002תמונת לווין של פארק הפוטומק המערבי - 26 באפריל 2002
מפתח:

1. אנדרטת לינקולן
2. בריכת ההשתקפות
3. אנדרטת מלחמת העולם השנייה
4. אנדרטת וושינגטון
5. אנדרטת מלחמת קוריאה
6. אנדרטת הזיכרון של מחוז קולומביה
7. אנדרטת פרנקלין דלנו רוזוולט
8. אנדרטת ג'פרסון

ראו גם
------

* פארק הפוטומק המזרחי

קישורים חיצוניים
----------------

| עיינו גם בפורטל: |
| --- |
|  | **וושינגטון די. סי.** |

ויקישיתוף מדיה וקבצים בנושא **פארק הפוטומק המערבי** בוויקישיתוף
* פסטיבל פריחת הדובדבן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536610805171
* LCCN: sh87003706
* VIAF: 315145863
* WorldCat (עם VIAF): 315145863

 |
**רובר, רוזן קלרמון** (בצרפתית: **Robert de Clermont**;‏ 1256 - 7 בפברואר 1317), היה בנו של לואי התשיעי, מלך צרפת, רוזן קלרמון משנת 1268 עד מותו, ומייסד בית בורבון.

ביוגרפיה
--------

רובר נולד בשנת 1256, ללואי התשיעי, מלך צרפת ולמרגריט מפרובאנס, בתם של רמון ברנגאר הרביעי, רוזן פרובאנס ובאטריצ'ה מסבויה. בצעירותו, בעת שהתחרה לראשונה בתחרות הפלה ברומח, נפצע רובר וספג פגיעת ראש, וכתוצאה ממנה נותר נכה לכל חייו. בשנת 1268 קיבל רובר את התואר "רוזן קלרמון".

בשנת 1272 התחתן רובר עם ביאטריס מבורגונדי, ליידי בורבון, בתם של ז'אן מבורגונדי ואגנס מדאמפייר, שהייתה היורשת של סניורות בורבון, ובכך הקים את בית בורבון. בנם לואי קיבל בשנת 1327 את התואר דוכס בורבון, ובשנת 1589 עלה יוצא חלציהם אנרי הרביעי, מלך צרפת לשלטון.

רובר הוא האב הקדמון של מלכי נווארה (1572–1830), מלכי צרפת (1589–1848), מלכי שתי הסיציליות (1735–1860), דוכסי פארמה (1748–1796 ו-1847–1859), הדוכסים הגדולים של לוקסמבורג (1964 עד היום) ומלכי ספרד (1700 עד היום).

משפחתו
------

בשנת 1272 התחתן רובר עם ביאטריס מבורגונדי, ליידי בורבון, בתם של ז'אן מבורגונדי ואגנס מדאמפייר, ממנה נולדו לו 6 ילדים:

* לואי הראשון, דוכס בורבון (1279–1342)
* בלאנש מקלרמון (1281–1304), התחתנה עם רובר השביעי, רוזן אוברן
* ז'אן משארולה (1283–1316)
* מארי מקלרמון (1285–1372)
* פייר מקלרמון (1287–1330)
* מרגריט מקלרמון (1289–1309), התחתנה עם רמון ברנגאר מאנדריה, ולאחריו התחתנה עם ז'אן הראשון, מרקיז נמור

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| פיליפ השני, מלך צרפת |   | איזבלה מאנו |   | אלפונסו השמיני, מלך קסטיליה |   | אלינור מאנגליה, מלכת קסטיליה |   | אלפונסו השני, רוזן פרובאנס |   | גארסנדה דה פורקאלקייה |   | טומאסו הראשון, רוזן סבויה |   | מרגריט מז'נבה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | לואי השמיני, מלך צרפת |   |   |   |   |   | בלנקה, נסיכת קסטיליה |   |   |   |   |   | רמון ברנגאר הרביעי, רוזן פרובאנס |   |   |   |   |   | באטריצ'ה מסבויה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | לואי התשיעי, מלך צרפת |   |   |   |   |   |   |   |   |   |   |   |   |   | מרגריט מפרובאנס |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **רובר, רוזן קלרמון** |
|

קישורים חיצוניים
----------------

ויקישיתוף מדיה וקבצים בנושא **רובר, רוזן קלרמון** בוויקישיתוף
**מאברו זק"ש** (בקרואטית: **Mavro Sachs**, בגרמנית: **Moritz Sachs**;‏ 1817, יאנושהאזה, אזור ואש, האימפריה האוסטרית – 5 במאי 1888, רייקה, האימפריה האוסטרו-הונגרית) היה רופא ואיש ציבור יהודי, מייסד ענף הרפואה המשפטית בממלכת קרואטיה, מראשוני המרצים באוניברסיטת זאגרב וראש הקהל של יהודי זאגרב בשנים 1854–1860.

קורות חייו
----------

נולד כמוריץ זק"ש בכפר יאנושהאזה שבאזור הונגריה המודרנית. בן לעמנואל-מנדל בן אליהו (1863-1789) שהיה רופא ומוהל ולרוזליה זק"ש ואח לאדוארד (1892-1823). ב-1828 עקרה משפחתו לזאגרב ובה רכש השכלה יסודית. יצא ללימודי רפואה באוניברסיטה הרפואית בווינה(אנ') וב-25 באפריל 1848 הוסמך כדוקטור לרפואה. מאברו זק"ש היה היהודי הראשון מאזור קרואטיה שהוסמך לרפואה. עם סיום לימודיו שב לזאגרב והועסק כרופא העיר ובהמשך המחוז. הוא התגייס לצבא האימפריה האוסטרית ושירת כרופא צבאי. זק"ש התמחה ברפואה משפטית, ב-1849 החל להרצות בנושא באוניברסיטת זאגרב ונחשב למייסד הענף בממלכת קרואטיה. הוא הרצה גם בתחומי הרפואה והרוקחות באוניברסיטת זאגרב עד ליום מותו.

במקביל היה זק"ש פעיל בקרב יהודי זאגרב. ב-1854 נבחר לראש הקהל. בתפקידו פעל ביחד עם הרב הראשי ד"ר ליאופולד רוקונשטיין לפשרה בין הקהילה האורתודוקסית לבין הקהילה הנאולוגית, במטרה להציג עמדה אחידה מול השלטונות לצורך הקמת בית כנסת מרכזי ליהודי העיר. בזכות מעמדו הציבורי רכש קשרים אישיים עם הבאן של ממלכת קרואטיה ועם חשמן הכנסייה הקתולית אשר הועילו להשגת מטרותיו הציבוריות. ב-1858 עלה בידי זק"ש להשיג פשרה בין שתי הקהילות והקהילה האורתודקסית הפסיקה את פעילותה העצמאית. שנה מאוחר עלה בידי הקהילה להשיג את אישור השלטון המקומי ולרכוש מקרקעין לצורך הקמת בית הכנסת. ב-1860 סיים את תפקידו כראש הקהל, המשיך להיות פעיל בארגוני סעד וצדקה ולהרצות באוניברסיטת זאגרב.

מאברו זק"ש היה נשוי לגרציאלה לבית פריץ ואב לבן: אנריקה - הינקו (1916-1859) אשר כיהן בהמשך כיו"ר הקהילה היהודית ברייקה, ולשתי בנות: ויקטוריה ומתילדה. ב-5 במאי 1888 נפטר ברייקה בעת שביקר את בנו.

קישורים חיצוניים
----------------

* ד"ר מאברו זק"ש-המרצה הראשון באוניברסיטת זאגרב, באתר amha-journal.com (בקרואטית)

הערות שוליים
------------

1. ↑  תעתוק שם המשפחה לעברית נקבע לפי: **הקהילה היהודית בזאגרב**, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 146.
2. ↑  מנדל זק"ש, באתר zbl.lzmk.hr (בקרואטית).
3. 1 2  מאברו זק"ש, באתר zbl.lzmk.hr (בקרואטית).

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 305597325
* WorldCat: viaf-305597325

 |
**רוז'ה דזורמיה** (בצרפתית: **Roger Désormière**;‏ 13 בספטמבר 1898 – 25 באוקטובר 1963) היה מנצח צרפתי. הוא נודע בניצוח על ההקלטה הראשונה השלמה, ויש אומרים הטובה ביותר, של האופרה "פליאס ומליסנד" של דביסי, אשר הוקלטה בפריז בתקופת הכיבוש הנאצי.

הקלטת האופרה של דביסי נעשתה בשנת 1941, ודזורמיה היה אז אחד מאמני הניצוח המהוללים ביותר של צרפת, במידה רבה הודות לעבודתו עם להקת הבלט Suédois ועם ה"באלט רוס" של סרגיי דיאגילב. הוא ניצח על ביצוע הבכורה של Relâche בשנת 1924, מצג ראינוע ומוזיקה של **פרנסיס פיקאביה** ואריק סאטי, עם קטע מוסרט, "משחק ביניים", בבימוי רנה קלייר.

דזורמיה עשה לו גם שם בלתי מבוטל גם כחלילן; כתומך נלהב ברפרטואר של המאה ה-20 (מסייאן, סאטי, בולז, אנרי דיטייה ומוריס דורופלה יצאו כולם נשכרים מתמיכתו ביצירותיהם); ובקצה הכרונולוגי השני, בעריכה וביצוע של מוזיקה עתיקה (הוא השיב לחיים יצירות נשכחות ברובן של קופרן, ראמו, מישל רישאר דלאלנד ובני זמנם). דזורמיה מונה למנהל האופרה של פריז בשנת 1945, אחרי שהחזיק קודם במשרה המקבילה באופרה קומיק של פריז.

בשעת נסיעה ברומא בשנת 1950, סבל אירוע מוחי קשה. השיתוק שנגרם לו כתוצאה מכך קטע את כל פעילויותיו המוזיקליות. הוא איבד את כושר הדיבור ונשאר נטול דיבר ופרוש עד סוף ימיו.

קישורים חיצוניים
----------------

ויקישיתוף מדיה וקבצים בנושא **רוז'ה דזורמיה** בוויקישיתוף

* רוז'ה דזורמיה, במסד הנתונים הקולנועיים IMDb (באנגלית)
* רוז'ה דזורמיה, באתר AllMusic (באנגלית)
* רוז'ה דזורמיה, באתר MusicBrainz (באנגלית)
* רוז'ה דזורמיה, באתר Discogs (באנגלית)

* 2003 discussion of historic recordings by Désormière
* More detailed account of Désormière's career(הקישור אינו פעיל)


|  |  |  |
| --- | --- | --- |
| **הקודם**:**מנואל רוזנטל** | **מנצחים ראשים, התזמורת הלאומית של צרפת**
1947-1951 | **הבא**:**מוריס לה רו** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007446578205171
* BnF: cb13893222d (data)
* CANTIC: a10456028
* CiNii: DA12245661
* GND: 123633664
* ISNI: 0000 0000 8125 5734
* LCCN: n85038325
* MusicBrainz: 9254f90f-ee89-4581-9c10-3a81f35c90e9
* NKC: mzk2005299304
* NLA: 35805105
* NTA: 102974144
* SUDOC: 05053601X
* Trove: 1095315
* VIAF: 46946021
* WorldCat: lccn-n85038325

 |
**שמפו** (אנגלית: **Shampoo**) הוא סרט קולנוע אמריקאי משנת 1975 בבימויו של האל אשבי, עם וורן בייטי, ג'ולי כריסטי, לי גרנט, גולדי הון וג'ק וורדן בתפקידים הראשיים.

בסרט מופיעה קארי פישר בתפקידה הראשון בקולנוע.

לי גרנט זכתה בפרס אוסקר לשחקנית המשנה הטובה ביותר.

ג'ק וורדן היה מועמד לפרס אוסקר לשחקן המשנה הטוב ביותר, כן היה הסרט מועמד לפרס אוסקר לעיצוב ההפקה הטוב ביותר ולפרס אוסקר לתסריט המקורי הטוב ביותר.

וורן בייטי היה מועמד לפרס גלובוס הזהב לשחקן הטוב ביותר - סרט קומדיה או מוזיקלי, גולדי הון וג'ולי כריסטי היו מועמדות לפרס גלובוס הזהב לשחקנית הטובה ביותר - סרט קומדיה או מוזיקלי ולי גרנט הייתה מועמדת לפרס גלובוס הזהב לשחקנית המשנה הטובה ביותר - סרט קולנוע.

תקציר העלילה
------------

ג'ורג' ראונדי (וורן בייטי) הוא ספר נשים במספרה בבוורלי הילס. הוא גבר נאה בשנות ה-30 לחייו, ונשות החברה הגבוהה נמשכות אליו גם בגלל מראהו, וגם בגלל היותו ספר מצטיין.

ג'ורג' מנהל מערכת יחסים עם פליסיה קרפ (לי גרנט) שנשואה לאיש עסקים עשיר, לסטר (ג'ק וורדן). לסטר עצמו מנהל מערכת יחסים מחוץ לנישואין עם ג'קי שון (ג'ולי כריסטי) שהייתה פעם חברתו של ג'ורג' וכעת היא חברתה ואשת סודה של ג'יל (גולדי הון) שגם אתה מנהל ג'ורג' יחסים.

ג'ורג' אינו מרוצה מעבודתו וחושב שהוא טוב יותר מבעל המספרה. הוא רוצה לפתוח עסק של עצמו וכשהבנק דוחה אותו מלקבל הלוואה, הוא פונה ללסטר לעזור לו אך זה לא ממהר לתת לו תשובה. כאשר ג'ורג' מגיע לספר את פליסיה בביתה, הוא מוצא שם את בתה לורנה (קארי פישר) ותוך זמן קצר שוכב אתה. כשמגיעה לבית פליסיה, הוא שוכב גם אתה.

ג'יל מוצאת לה בן זוג, ג'וני פופ (טוני ביל) ולסטר מזמין את כולם לנשף של המפלגה הרפובליקנית בערב הבחירות לנשיאות ארצות הברית ב-1968 בהן ניצח ריצ'רד ניקסון. הנשף הזה הופך תוך זמן קצר למסיבת סמים, אלכוהול וסקס. ג'ורג' שוכב עם ג'קי, לסטר לא מבחין בהם אך ג'יל מבחינה, זורקת עליו כיסא ולבסוף מגרשת אותו מדירתה.

ג'ורג' מרגיש שהתאהב בג'קי ומבקש את ידה אבל היא אומרת לו שזה מאוחר כי היא מצטרפת ללסטר העשיר שנפרד מאשתו ושניהם נוסעים כעת לאקפולקו.

קישורים חיצוניים
----------------

* "שמפו", במסד הנתונים הקולנועיים IMDb (באנגלית)
* "שמפו", באתר נטפליקס
* "שמפו", באתר AllMovie (באנגלית)
* "שמפו", באתר Rotten Tomatoes (באנגלית)
* "שמפו", באתר Box Office Mojo (באנגלית)
* "שמפו", באתר אידיבי
* "שמפו", במסד הנתונים הקולנועיים KinoPoisk (ברוסית)
* קדימון לסרט שמפו, באתר יוטיוב
* שמפו, באתר TCM
פירוש נוסף ערך זה עוסק במושג המתמטי הכללי של פירוק לגורמים. אם התכוונתם לפירוק לגורמים של מספר שלם, ראו פירוק לגורמים של מספר שלם.
במתמטיקה, **פירוק לגורמים** הוא פירוקו של אובייקט מתמטי כגון מספר או פולינום, לרכיבים קטנים יותר, הקרויים **גורמים**, כך שמכפלת הגורמים זה בזה תתן את האובייקט המקורי. דוגמאות:

* את המספר 6936 ניתן לפרק לגורמים ראשוניים 172 · 3 · 23 = 6936
* את הפולינום \ x^{2}-4 ניתן לפרק לגורמים \ (x-2)(x+2).

לפי **המשפט היסודי של האריתמטיקה**, כל מספר שלם אפשר להציג באופן יחיד כמכפלה של מספרים ראשוניים (עד כדי סדר). 
**המשפט היסודי של האלגברה** קובע שכל פולינום מעל שדה המספרים המרוכבים אפשר לפרק (גם כן באופן יחיד) למכפלה של גורמים ליניאריים.

במקרים רבים (למשל כאשר מדובר באיברים של תחום פריקות יחידה, כמו חוג המספרים השלמים או חוג הפולינומים מעל שדה), ידיעת הפירוק לגורמים מספקת מידע מלא על המחלקים של האובייקט.

ראו גם
------

* פירוק מספר שלם לגורמים לגבי אלגוריתמי פירוק למספרים שלמים

קישורים חיצוניים
----------------

* פירוק לגורמים, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565462605171
* BnF: cb122865337 (data)
* LCCN: sh85046844

 |
**מפרשן לבן** (שם מדעי: *Kajikia albida*) הוא מין של דג גדול ממשפחת המפרשניים החי ברחבי האוקיינוס האטלנטי. דג זה מצוי בסכנת הכחדה עקב דיג יתר.

מאפיינים
--------

זהו מפרשן גדול שאורכו יכול להגיע לאורך 2.8 מטר ולמשקל של מעל 82 ק"ג. הוא בעל גוף לבן וסנפיר גב רעמתי הפרוש למעלה כמו מפרש, אך החלק שמתחת לסנפיר הגב צבוע בירוק-זהוב מפוספס בלבן, בדומה לקרובו - מפרשן מפוספס. המפרשן בעל גוף מוארך, עיניים גדולות, לסת עליונה ארוכה בצבע שחור וסנפירים בעלי מבנה המותאם להאצה והזנב גדול. הוא מזכיר במראו את המין קלען עגלגל (Tetrapturus georgii) אך גדול יותר ויש הבדל במבנה הסנפירים של שני המינים. תוחלת החיים של המפרשן היא סביב 15 שנה.

המפרשנים נמצאים בעיקר באוקיינוס עד לעומק 100 מ' אך לעיתים צוללים יותר עמוק. הם מצויים בעיקר בימים חמימים. לעיתים הם מגיעים למפרצים או לימים רדודים לזמן קצר. דגים אלה חייבים לנוע כל הזמן בשביל לנשום.

זהו טורף גדול הנודד ברחבי האוקיינוס בחיפוש אחרי טרף קטן כמו להקות דגים קטנות, דגים מעופפים, דגי רעמתן כחלחל וטונה קטנים ודיונונים. המפרשן עוקב אחרי טורפים גדולים המוצאים טרף באוקיינוס או שהוא צולל עד לעומק 200 מ' בחיפוש מזון שאינו נגיש מפני השטח.

המפרשן מתרבה בימים טרופיים בעיקר סביב חופי אמריקה הטרופיים. הם משריצים במים הרדודים אלפי ביצים וחוזרים לים. המפרשנים הצעירים נאבקים לשרוד מול טורפים רבים, בעיקר על ידי צלילה לעומק והם גדלים במהירות גבוהה.

קישורים חיצוניים
----------------

ויקישיתוף מדיה וקבצים בנושא **מפרשן לבן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ARKive
* ITIS
* NCBI
* GBIF
 |

הערות שוליים
------------

1. ↑  מפרשן לבן באתר הרשימה האדומה של IUCN

דייגים עם מפרשן לבן

| מפרשניים |
| --- |
| מפרשן | מפרשן אטלנטי • מפרשן כלל-ימי |  |
| מפרשן שחור (סוג ומין יחיד) | מפרשן שחור |
| מקאירה | מקאירה כחולה • מקאירה הודו-פסיפית |
| קלען | קלען החץ • קלען קצר-מקור • קלען עגלגל • קלען ארך-מקור |
| מפרשן רצעני | מפרשן מפוספס • מפרשן לבן |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556014205171

 |
**קוּרטוב** היא יחידת מידה קטנה לנפח של נוזלים, שנהגתה בתקופת חז"ל ומשמשת בהלכה.

מקור השם
--------

המילה קורטוב נגזרה מהמילה קורט (גרגר קטן, קמצוץ, שמץ) שבעצמה נגזרה משמו היווני של עץ החרוב. זאת, משום שזרע החרוב, הקרט, נחשב בימי קדם לזרע בעל המשקל הקטן ביותר, וכן משום שזרעי החרוב נחשבו לבעלי משקל קבוע.

השימוש במידה
------------

בימינו משמשת המילה 'קורטוב' לעיתים קרובות לתיאור כמות קטנה של חומר כלשהו - גם מוצק (כמו קורטוב מלח), ובהשאלה משמשת המילה לשם תיאור כל דבר מצומצם, כמו בשיר "תכול המטפחת" שתרגם אברהם שלונסקי, שם מופיעה המילה בפזמון החוזר: "תכול המטפחת, קורטוב של נחת ויתגשם החלום".

מידת הקורטוב אינה משמשת באופן מעשי בענייני הלכה, אך היא מופיעה בתלמוד, כדוגמה לכך שחז"ל דקדקו בשיעורי תורה, אף בדבר מועט: 

> 
> כל מדות חכמים כן הוא בארבעים סאה הוא טובל בארבעים סאה חסר קורטוב אינו יכול לטבול בהן
> 
> 
> 
> — תלמוד בבלי, מסכת ראש השנה, דף י"ג, עמוד א'
>

שיעורה
------

לדעת בעלי תוספות שיעור הקורטוב הוא שמינית משמינית ממידת לוג, היינו שווה ערך לחלק אחד משישים וארבע של הלוג.

שיעור הלוג - שממנו כאמור נגזר שיעור קורטוב - שנוי במחלוקת בין פוסקי ההלכה, מחלקותם נובעת ממחלוקת שורשית בשיעור הביצים, האם נתקטנו מכמות שהיו בזמן חז"ל או לא:

* לדעת הרב חיים נאה שיעור הביצים הוא כפי שהיו בזמן חז"ל, ולפיכך מידת הלוג הוא 345.6 מיליליטר (סמ"ק), ושיעור קורטוב הוא 5.4 מ"ל.

* לדעת החזון איש הביצים נתקטנו, ומידת הלוג הוא 597.2 מ"ל/סמ"ק. ושיעור קורטוב הוא 9.33 מ"ל.

הערות שוליים
------------

1. ↑  החשבון הוא כך: לרב חיים נאה שיעור ביצה הוא לפי ביצה של ימינו 57.6 סמ"ק, ולוג הוא 6 ביצים, ולחזון איש שיעור הביצה שהיה בזמן חז"ל גדול יותר מימינו והוא 99.52 סמ"ק.

| מיזמי קרן ויקימדיה |
| --- |
| ויקימילון ערך מילוני בוויקימילון: **קורטוב** |
| ויקימילון ערך מילוני בוויקימילון: **קרטוב** |

| מידות, שיעורים ומשקלות בהלכה |
| --- |
| מידות אורך | אצבע • סיט • טפח • זרת • אמה • ריס • מיל • פרסה |  |
| מידות נפח | כור • לתך • איפה • סאה • הין • עשרון • קב • לוג • מלוא לוגמיו • רביעית • כביצה • ככותבת • כגרוגרת • כזית • משורה • קורטוב • כעדשה |
| מידות מטבעות | כיכר של קודש • כיכר של חול • מנה • דינר זהב • סלע • שקל • זוז (דינר כסף) • סלע מדינה (טרפעיק) • מעה • פונדיון • איסר • מסמס • קונטרק • פרוטה |
| מידות שטח | בית כור • בית לתך • בית סאה • בית קב • בית רובע |
| מידות זמן | חלק • שיתין נשמין • תוך כדי דיבור • כדי אכילת פרס • כדי הילוך • שעה זמנית • מעת לעת |
שרה לם בבלט המלכותי בהפקת ׳סוף היום׳, 2007.
**שרה לם** (באנגלית: **Sarah Lamb**‏; נולדה ב-1980) היא רקדנית בלט אמריקאית בבלט המלכותי בלונדון.

לם נולדה בשנת 1980 בבוסטון שבמסצ'וסטס בארצות הברית לקת'לין וג׳ון לם, הבת השנייה מבין שלוש. היא גדלה בבוסטון ובברוקלין, והחלה ללמוד מחול כמעט מהרגע שבו למדה ללכת. כשלמדה בבית הספר לבלט בבוסטון, עוד לפני שמלאו לה 10 שנים, נבחרה לגלם בתפקיד ראשי את ׳קלרה׳ מהבלט המפורסם מפצח האגוזים בהפקה השנתית הגדולה של בית הספר. כעבור שנים גילמה דמויות בוגרות על אותה הבמה יחד עם חברותיה, שגילמו גם הן את ׳קלרה׳ בצעירותן. בגיל 13 החלה ללמוד עם הגברת טטיאנה לגט בבית הספר לבלט בבוסטון. לם זכתה במדליית זהב בשנת 1998 מאת נשיא ארצות הברית, ביל קלינטון, במסגרת בית הספר. בזכות אימוניה עם לגט, זכתה לם בשלוש מדליות כסף בתחרות הבלט הבינלאומית בנגויה שביפן בשנת 1999, בתחרות הבלט הבינלאומית השישית של ניו יורק בשנת 2000 ובתחרות הבלט הבינלאומית של ארצות הברית בשנת 2002.

שרה לם הצטרפה ללהקת הבלט של בוסטון בשנת 1998, קודמה לדרגת סולנית ב-2001 ולדרגת רקדנית ראשית בשנת 2003. היא הצטרפה לאחר מכן, באוגוסט 2004, לבלט המלכותי כסולנית ראשונה וקודמה לדרגת רקדנית ראשית בשנת 2006.

משנת 2005 לם נשואה לרקדן פטריק ת'ורנברי והשניים מתגוררים בלונדון.

רפרטואר
-------

אודט/ אודיל (אגם הברבורים), יוליה (רומיאו ויוליה), הנסיכה אורורה והנסיכה פלורין (היפהפייה הנרדמת), ליז (הנערה הסוררת), סילפיד (הסילפידה), פיית שזיף הסוכר (מפצח האגוזים), מארי לריש (מיירלינג, Mayerling), טטיאנה ואולגה (יבגני אונייגין), מאשה (חלומות חורף), ילדה לבנה וילדה כחולה (מחליקי הקרח), אליס (אליס בארץ הפלאות) ועוד רבים.

קישורים חיצוניים
----------------

ויקישיתוף מדיה וקבצים בנושא **שרה לם** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1071683586
* VIAF: 315967875
* WorldCat: viaf-315967875

 |
מופע זיקוקים מאיר את משט הפריגטה בעלת מפרשי הארגמן.
רציף האדמירליות על גדת נהר הנייבה בסנקט פטרבורג, בשעה 23:15, באור יום מלא. המונים ממתינים למשט מפרשי הארגמן כחלק מפסטיבל הלילות הלבנים.
**מפרשי הארגמן** (ברוסית: **Алые паруса**) הוא משט של פריגטה הנושאת מפרשים בצבע ארגמן-שני. משט זה, הנערך מדי שנה, מהווה את שיאו של פסטיבל הלילות הלבנים בסנקט פטרבורג שברוסיה.

המונים רבים צופים במשט ובמופעים הנלווים לו מגדת הארמון, גדת האדמירליות והגדה האנגלית של נהר הנייבה החוצה את העיר. במהלך השנים כלל המשט מופעי זיקוקים, ומופעי תרבות כגון קרקס השמש ובלט מריאינסקי.

בשנת 2007 צפו במשט למעלה ממיליון צופים, ובשנת 2010 צפו במשט למעלה מ-3 מיליון צופים.

היסטוריה
--------

ראשיתו של המשט בחגיגות שנערכו בעיר לנינגרד בתום מלחמת העולם השנייה. בתי הספר בעיר החליטו לחוג את תום שנת הלימודים תוך שהם מקבלים השראה מספר הילדים משנת 1922 מאת אלכסנדר גרין הנושא שם זה (הרומן "מפרשי הארגמן").

בשנה הראשונה הפליגה סירת מפרש עם מפרשים בצבע ארגמן לאורך הגדה האנגלית, גדת האדמירליות וגדת הארמון שבחזית ארמון החורף (הארמיטאז').

אירוע זה היווה למעשה תעמולה של המפלגה הקומוניסטית לציון תום המלחמה, אולם עם השנים הפך האירוע לאירוע תרבותי המציין את תום שנת הלימודים ואת אירועי התרבות הרבים שבעיר.

פופולריות המשט גברה בשנת 1961 לאחר שיצא לאקרנים הסרט "מפרשי ארגמן". המשט נערך משנת 1968 ועד 1979 כשהופסק. הוא חודש לאחר מכן רק לאחר התפרקות ברית המועצות בשנת 2005.

קישורים חיצוניים
----------------

ויקישיתוף מדיה וקבצים בנושא **מפרשי הארגמן** בוויקישיתוף
* 

* אתר האינטרנט הרשמי של מפרשי הארגמן
* מפרשי הארגמן, ברשת החברתית פייסבוק

* מפרשי הארגמן, ברשת החברתית אינסטגרם

* מפרשי הארגמן, ברשת החברתית VK

הפריגטה בעלת מפרשי הארגמן. ברקע מבצר פטרופבלובסקיה.
בנייה מודרנית בקוב
קישוטים לתנור עשוי קוב
**קוב** (באנגלית: **Cob**) הוא תערובת חרסית, חול או אדמה, מים וקש המשמש לבנייה באדמה. הקוב דומה בהרכבו לחומר אך הוא פחות סמיך ממנו ומכיל קש. את הקוב נהוג לערבב באמצעות רגליים יחפות.

בדיקת כמויות החומרים
--------------------

לפני שמכינים את הקוב, יש לבצע בדיקות של כמויות החומרים. מכינים כמויות קטנות של קוב. כל בדיקה צריכה להיות שונה בהרכבה מבחינת היחסים בכמויות של החומרים. לאחר שמכינים את התערובות השונות, מורחים חופן מכל אחד על משטח עץ או קרמיקה ומניחים במקום מוצל למחצה. לאחד שהחומר מתייבש, בוחרים את התערובת המועדפת ביותר מבחינת כמות סדקים, חוזק, שבירות, ומרקם.

הכנה בכמויות גדולות
-------------------

מכינים את החומרים לפי הנוסחה שבחרנו: חול או אדמה, חרסית, מים וקש (קצוץ לחתיכות קצרות).
את החומרים נהוג לערבב **ברגליים יחפות**. ערבוב ברגליים הרבה יותר יעיל מאשר ערבוב בידיים או באת חפירה, אבל הוא עלול להיות בעייתי אם יש אבנים בחומרים שעלולים לגרום לפציעות קלות בכפות הרגליים. את הדריכה מבצעים על יריעת pvc, בגיגית או בבריכת גומי. לא מומלץ לערבב על אדמה חשופה מכיוון שאפשר לאבד חומרים ובעיקר מים. ערבוב ברגליים יחפות נהוג מאז המצאת הבנייה באדמה והוא יעיל משום ששטח הפנים הגדול של כף הרגל, הכובד של הגוף ומבנה הבהונות שמפרק את הגושים.

שיטת בנייה
----------

לאחר שמכינים את הקוב, יוצרים ממנו מעין קציצות או בסלנג, "קובבות". את הקובבות מניחים אחד על השני ליצירת מבנה האדמה, או מורחים את הקוב על צמיגים או רשת לולים.

ראו גם
------

* בנייה באדמה
* חרסית

קישורים חיצוניים
----------------

ויקישיתוף מדיה וקבצים בנושא **קוב** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000294812

 |
**הנצביצ'י** (בבלארוסית: **Ганцавічы**, ברוסית: **Ганцевичи**, בפולנית: **Hancewicze**) היא עיר במחוז ברסט שבמערב בלארוס, בה התקיימה עד השואה קהילה יהודית גדולה.

תולדות היישוב
-------------

עד שנת 1884 הייתה הנצביצ'י' יישוב כפרי, ולאחר חנוכת מסילת הברזל באזור באותה השנה, וקביעת תחנה ביישוב, החל זה להתפתח, וקיבל מעמד עירוני.

יהודי הנצביצ'י
--------------

בשנת 1903 הותר ליהודים להתיישב בעיר, ועד מהרה התקיימה בה קהילה יהודית גדולה, שמנתה בין מלחמות העולם כ-3,000 איש.

רוב יהודי העיר עסקו בתעשיית העץ הגדולה ביישוב. בעיר פעלו ארבעה בתי כנסת, וכן בית ספר עברי מרשת תרבות ובית ספר יידי. כמו כן, התקיימה בעיר פעילות ציונית, ופעלו בה תנועות הנוער השומר הצעיר ובית"ר.

מ-18 בספטמבר 1939 הייתה נתונה הנצביצ'י לשליטה סובייטית. בתקופה זו נסגרו בה המוסדות היהודיים, ומפעליה הולאמו. כמו כן, הגיעו לעיר כ-200 עד 300 פליטים יהודים ממערב פולין, ועשר משפחות יהודיות בה הוגלו לעומק ברית המועצות.

### בשואה

ב-29 ביוני 1941 נכנסו להנצביצ'י הגרמנים, ולמחרת בוצע בה פוגרום בידי האוכלוסייה המקומית, בו נרצחו 16 יהודים, ורכוש יהודי רב נשדד. בהמשך, נלקחו יהודי העיר לעבודות כפייה, בהן היו נתונים למעשי התעללות, והצטוו לענוד סרט זרוע עם מגן דוד.

ב-13 באוגוסט 1941, לפנות בוקר, הוקפה העיר בידי אנשי ס"ס ושוטרים בלארוסים, והיהודים בה רוכזו, תוך שנערכה בהם סלקציה. הגברים היהודים, אשר נאמר להם שהם מועברים למחנה עבודה, נרצחו במרחק של כ-10 ק"מ מהעיר, והנשים והילדים היהודים נרצחו כעבור יומיים בכיכר השוק בעיר, ונקברו בקבר אחים. לאחר מכן, נרצחו גם יהודי כפרי הסביבה.

בנובמבר 1941 הוקם בעיר מחנה עבודה, אליו הובאו מאות יהודים מהסביבה כולל מכפר לנין ופוהוסט זהורודסקי. ב-15 באוגוסט 1942, בעקבות ידיעות על השמדה שיטתית של יהודי האזור, נמלטו מהמחנה 320 איש. רבים מהם הוסגרו לגרמנים, ונרצחו במקום, וכך גם היהודים שנותרו במחנה העבודה. יתר הנמלטים הצטרפו בחלקם ליחידות פרטיזנים סובייטיות.

מיהודי הנצביצ'י שרדו את השואה כ-30 איש.

קישורים חיצוניים
----------------

ויקישיתוף מדיה וקבצים בנושא **הנצביצ'י** בוויקישיתוף
* 

* אתר האינטרנט הרשמי של הנצביצ'י
* הנצביצ'י באתר מרכז מורשת יהדות פולין
* "הנצביצ'י", באתר השטעטל הווירטואלי
* הנצביצ'י (בלארוס), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007418123805171
* LCCN: no2012056870
* VIAF: 305441239
* WorldCat (עם VIAF): 305441239

 |
**BOM** - או **byte-order mark** (סימן סדר-סיביות) הוא תו היוניקוד שערכו U+FEFF המופיע לרוב בתחילת מסמך או קובץ (באופן שאינו נראה לקורא האנושי בדרך כלל), ומטרתו לסמן אם התוכן המקודד שבהמשך הוא מסדר big-endian או מסדר little-endian - שתי אפשרויות שונות לקריאת הקידוד במסגרת הקידוד UTF-16. כמו כן, הסימן משמש גם להבחנה בין הקידודים UTF-8, UTF-16 ו-UTF-32.

כאמור, בקידוד UTF-8 אין שום משמעות לסימן, מלבד סימון הטקסט כבעל קידוד זה; סדר הסיביות בפענוח UTF-8 הוא תמיד זהה. באופן עקרוני, חתימה זו אמורה להיות בלתי-נראית, אם כי לעיתים מדווחות תקלות (נפוצות) בקריאת התו על ידי דפדפנים שונים באינטרנט (פירוט להלן). מאחר ש-UTF-8 הוא קידוד היוניקוד הנפוץ ברשת, מוטב שלא להוסיף את תו ה-BOM; עם זאת, תוכנות רבות במערכת ההפעלה חלונות (כמו למשל Notepad) מוסיפות את הסימן הזה, לצורך זיהוי עצמי של הקובץ כמקודד בקידוד זה.

תקלות נפוצות בעקבות שימוש ב-BOM
-------------------------------

* בדפדפנים רבים שלא יודעים להתמודד היטב עם UTF-8 נוצרת שורה מיותרת בתחילת הדף המוצג, שמהווה פירוש לא נכון של תו ה-BOM.
* בדפדפנים ובעורכי טקסט רבים הסימן מפורש לא נכון ומופיע בצורה הבאה: "ï»¿", ולעיתים בצורות דומות נוספות.
* הסימן מופיע בראשית הקובץ, ולכן מפריע לעיתים קרובות בשליחת "headers", כלומר, מידע מותאם אישית שהשרת, לרוב על ידי שפת תיווך כמו PHP, מנסה לשלוח לדפדפן לפני התוכן (כמו למשל עוגיות)
* מהדרים של שפות תכנות שונות (כמו javac של Java), אינם יודעים להתייחס לסימן נכונה, ומכשילים הידור של קובץ בשל הימצאות סימן זה בתחילתו.

הפתרון לכל הבעיות האלו, הוא שמירת הקובץ ללא BOM באמצעות עורכי טקסט המאפשרים שמירה ב־UTF-8 ללא BOM.

קישורים חיצוניים
----------------

* The Unicode Standard, פרק 13 (סעיף 13.6) [אנגלית]
* שאלות נפוצות על UTF ועל BOM באתר unicode.org

הערות שוליים
------------

1. ↑  The byte-order mark (BOM) in HTML, באתר W3C, הסברים על ההשפעה של BOM על דפי אינטרנט, ‏עודכן ב 31-ינואר-2013 (באנגלית)